Kriss Pains
Kristofers Vaitlovs "Kriss" Pains (Christopher Whitelaw "Chris" Pine; dzimis 1980. gada 26. augustā Losandželosā, Kalifornijā, ASV) ir amerikāņu aktieris. Plašāku atpazīstamību ieguvis ar Džeimsa Kērka tēla atveidošanu 2009. gada filmā "Zvaigžņu ceļš" un filmas turpinājumā "Tumsā: Zvaigžņu ceļš" (2013). Tēlojis arī filmās: "Princese pret pašas gribu 2" (2004), "Skūpsts uz veiksmi" (2006), "Izsvēpēt dūzi" (2007), "Neapturamais" (2010), "Tātad... Karš!" (2012), "Leģendārais piecinieks" (2012), "Neciešamie bosi 2" (2014), kā arī Džeku Raienu filmā "Džeks Raiens: Ēnu aģents" (2014), Pelnrušķītes princi filmā "Jo dziļāk mežā" (2014) un Olīvijas Vaildas filmā "Neraizējies, dārgā" (2022).